શનિની સાડાસાતીમાં રાહત માટે કરવામાં આવતા ઉપાયો ને સમજી ને કરવામાં આવે તો વધુ સુંદર પરિણામ મળે છે. જેમને ઘુટણમાં કે ઢીંચણમાં દુખાવો ચાલુ થયો હોય તેમણે અડદની દાળ, કઠોળ વગેરે નો ઉપયોગ ઓછો કરવો. તેનું દાન કરવું. કારણ કે આ વસ્તુઓ વાયુજન્ય છે અને શનિ ની પ્રકૃતિ પણ વાયુ છે. જયારે પનોતી ચાલતી હોય ત્યારે વાયુ નો ગુણ ઓછો કરવો ફાયદાકારક બનશે. અગર આવી ચીજો ખાવી પડે તો તેમાં કાચું તેલ ઉપરથી નાખી ખાવી. કાચા તેલ થી વાયુ નું શમન થાયછે. આ જ રીતે વાયુ નું શમન કરવા હિન્દુઓ શનિવારના દિવસે હનુમાનજીની મૂર્તિના ડાબા પગ નીચે રહેલ પનોતીના પથ્થર ઉપર તેલ ચઢાવે છે. હનુમાનજી ની મૂર્તિ ઉપર લગાડવામાં આવતું સિંદુર મર્ક્યુરી એટલેકે બુધ છે જે શનિ નો મિત્ર હોવાથી પનોતીમાં રાહત મેળવવામાં સહાયક બનેછે.